Hosni Mubarak

**Muhammad Hosni El Sayed Mubarak** (; 4. maj 1928 – 25. februar 2020), poznat kao **Hosni Mubarak** (), bio je egipatski političar i vojskovođa koji je od 14. oktobra 1981. do 11. februara 2011. bio predsjednik Egipta.

Mubarak je nakon svog promaknuća u Egipatskom ratnom zrakoplovstvu postavljen za potpredsjednika Egipta. Predsjednik države postao je naslijedivši Anvar el-Sadata koji je ubijen u atentatu 6. oktobra 1981.

Dana 11. februara 2011. u kratkom televizijskom obraćanju potpredsjednik Egipta Omar Suleiman je obavijestio javnost da Hosni Mubarak odlazi i da vlast predaje vojnom vijeću. Bio je to rezultat osamnaesto-dnevnog protesta egipatskog naroda protiv njega i vladajućeg režima.

## Rani život, obrazovanje i karijera 
Hosni Mubarak je rođen 4. maja 1928. godine. Vojnu akademiju je napustio 1949. i pridružio se Vazduhoplovnoj akademiji, gdje je stekao dužnost kao pilot 1950. godine i diplomu vazduhoplovnih nauka. Od 1959. do 1961. pohađao je dodatnu obuku u Sovjetskom Savezu. Prije nego što je postao predsjednik Egipta, Mubarak je služio na mnogim ključnim vojnim pozicijama; također je učestvovao u Jomkipurskom ratu 1973. godine.

## Politička karijera 
### Potpredsjednik (1975-1981.) 
Anwar el-Sadat imenovao je Mubaraka za svog potpredsjednika 16. aprila 1975. Sadat je također poslao Mubaraka na brojne sastanke sa stranim liderima izvan arapskog svijeta.

### Predsjednik (1981-2011.) 
Mubarak je povrijeđen tokom ubistva Anwara el-Sadata 1981. godine. Nakon njegove smrti Mubarak je postao 4. predsjednik Egipta. Te iste godine pobijedio je na izborima na kojima je izvukao 98.5% glasova osiguravajući svoju poziciju na vrhu i kasnije stekavši nadimak "moderni egipatski faraon". Hosni Mubarak je također predsjedavao Nacionalno demokratskom strankom, vladajući kao njen predsjednik od 1982. do 2011. godine. Tokom 1980-ih Mubarak je povećao proizvodnju stanova, odjeće namještaja i lijekova. Ponovo je pobijedio na izborima 1987. sa 97.1% glasova. Vladao je Organizacijom za afričko jedinstvo od 1989. do 1990. i ponovo od 1993. do 1994. godine. Na izborima u Egiptu 1993. Mubarak je osvojio 96.3% glasova. 1999. nije bilo nikakvih promjena, Mubarak je ponovo bio jedini kandidat i osvojio je 93,8% glasova. Predsjednik Mubarak se izjasnio protiv invazije na Irak 2003. godine, tvrdeći da je prvo trebalo riješiti izraelsko-palestinski sukob. Rekao je i da će rat izazvati "100 bin Ladena". Egipat je 2005. godine imao prve predsjedničke izbore s više stranaka, ali Hosni Mubarak je ponovno izabran za svoj peti uzastopni šestogodišnji mandat, osvojivši 88,57% glasova. Mubarak je optužen za vođenje diktature u Egiptu. Korupcija je bila velika, uglavnom su lojalisti dobili najviše pozicije u vladi i političke opozicije, a mladi aktivisti su zatvoreni bez suđenja. Procjenjuje se da je Mubarak posjedovao oko 70 milijardi dolara. Hosni Mubarak je još od 2000. godine favorizovao mlađeg sina Gamala kao svoga nasljednika.

## Revolucija 
Protesti protiv Mubaraka i njegovog režima izbili su u Kairu i drugim egipatskim gradovima 2011. godine. Mubarak je u govoru izjavio da neće otići i da će umrijeti na egipatskom tlu. Mubarak je također najavio da neće tražiti reizbor, ali bi želio završiti svoj sadašnji mandat, te je obećao ustavnu reformu. Ovaj kompromis nije bio prihvatljiv za demonstrante, a nasilne demonstracije dogodile su se ispred Predsjedničke palače. Mubarak se povukao 11. januara 2011.

## Život nakon predsjedništva 
Mubarak se nakon ostavke nije pojavljivao u medijima. Osim porodice i bliskog kruga saradnika, on je navodno odbio da razgovara sa bilo kim - čak i sa svojim pristalicama. Nagađalo se da se njegovo zdravlje brzo pogoršava; neki izvještaji govore da je bio u komi. Većina izvora je rekla da više nije zainteresiran za obavljanje bilo koje dužnosti. Njegovim sinovima i njemu bilo je suđeno između 2011. i 2017. godine. Mubarak je pušten na slobodu 24. marta 2017. Mubarak je umro 25. februara 2020. godine. Primio je vojni ukop na porodičnoj parceli izvan Kaira.

## Galerija 

Datoteka:Sadat and Mubarak - Flickr - The Central Intelligence Agency.jpg|Predsjednik Egipta Anvar Sadat i general Mubarak u oktobru 1973.
Datoteka:Anwar Sadat-Egyptian Parliament-1977 (11).png|Sadat i Mubarak u parlamentu 1977.
Datoteka:Egyptian presidential referendum 1981 Akhbar newspaper.jpeg|Mubarak u novinama pred referendum 1981.
Datoteka:President Ronald Reagan Meeting with President Hosni Mubarak of Egypt in The Oval Office.jpg|Američki predsjednik Ronald Regan i Mubarak u Bijeloj kući 1983.
Datoteka:Bundesarchiv B 145 Bild-P115717, Berlin, Besuch ägyptischer Präsident Mubarak.jpg|Mubarak i njegova supruga tokom posjete Berlinu 1989. godine.
Datoteka:Photograph of President William J. Clinton Walking with Egyptian President Hosni Mubarak along the White House Colonnade, 10-25-1993 (6175659599).jpg|Bil Klinton i Hosni Mubarak 1993. godine.
Datoteka:Defense.gov News Photo 980419-D-9880W-112.jpg|Vilijam Koen i Hosni Mubarak u Kairu 1998.
Datoteka:Hosni Mubarak with George W. Bush.jpg|Mubarak sa američkim predsjednikom Džordžom V. Bušom 2002.
Datoteka:Vladimir Putin in Egypt 26-27 April 2005-6.jpg|Hosni Mubarak tokom razgovora 2005. sa ruskom delegacijom i predsjednikom Vladimirom Putinom 
Datoteka:Pratibha Devisingh Patil and the Prime Minister, Dr. Manmohan Singh at the ceremonial reception of the President of the Arab Republic of Egypt, Mr. Mohamed Hosny Mubarak and Mrs. Susanne at Rashtrapati Bhavan, in New Delhi (1).jpg|Mubarakova posjeta Indiji 2008
Datoteka:Secretary Clinton Meets With Egyptian President Mubarak (4990296929).jpg|Američka državna sekretarka Hilari Klinton i egipatski diktator Hosni Mubarak u Kairu 2010.
Datoteka:Hosni funeral.jpg|Sprovod bivšeg predsjednika u februaru 2020.

## Vanjski linkovi
* Predsjednik Mubarak na zvaničnoj stranici egipatske Vlade (arhivirano 2007)
* Air Marshal Hosni Mubarak na zvaničnoj stranici egipatske vojne avijacije
* 
* 
* 
* 

Kategorija:Rođeni 1928.
Kategorija:Umrli 2020.
Kategorija:Egipatski političari
Kategorija:Egipatski predsjednici
Kategorija:Nosioci Zvijezde Republike Indonezije
Kategorija:Nosioci Ordena Nila
Kategorija:Biografije, Monufia (guvernorat)
Kategorija:Generalni sekretari Pokreta nesvrstanih